Ericu950/Stoicheia-meter-silver huggingface dataset:
ἀλλ ὅμως ἐγὼ ταύτας τὰς δυσχερείας ὑπεριδὼν οὕτως ἐπὶ γήρως γέγονα φιλότιμος , ὥστ ἠβουλήθην ἅμα τοῖς πρὸς σὲ λεγομένοις καὶ τοῖς μετ ἐμοῦ διατρίψασιν ὑποδεῖξαι καὶ ποιῆσαι φανερόν , ὅτι τὸ μὲν ταῖς πανηγύρεσιν ἐνοχλεῖν καὶ πρὸς ἅπαντας λέγειν τοὺς συντρέχοντας ἐν αὐταῖς πρὸς οὐδένα λέγειν ἐστίν , ἀλλ ὁμοίως οἱ τοιοῦτοι τῶν λόγων ἄκυροι τυγχάνουσιν ὄντες τοῖς νόμοις καὶ ταῖς πολιτείαις ταῖς ὑπὸ τῶν σοφιστῶν γεγραμμέναις , δεῖ δὲ τοὺς βουλομένους μὴ μάτην φλυαρεῖν ἀλλὰ πρ οὔργου τι ποιεῖν καὶ τοὺς οἰομένους ἀγαθόν τι κοινὸν εὑρηκέναι τοὺς μὲν ἄλλους ἐᾶν πανηγυρίζειν , αὐτοὺς δ ὧν εἰσηγοῦνται ποιήσασθαί τινα προστάτην τῶν καὶ λέγειν καὶ πράττειν δυναμένων καὶ δόξαν μεγάλην ἐχόντων , εἴπερ μέλλουσί τινες προσέξειν αὐτοῖς τὸν νοῦν .
ἅ περ ἐγὼ γνοὺς διαλεχθῆναι σοὶ προειλόμην , οὐ πρὸς χάριν ἐκλεξάμενος ,  καίτοι πρὸ πολλοῦ ποιησαίμην ἄν σοι κεχαρισμένως εἰπεῖν , ἀλλ οὐκ ἐπὶ τούτῳ τὴν διάνοιαν ἔσχον .
ἀλλὰ τοὺς μὲν ἄλλους ἑώρων τοὺς ἐνδόξους τῶν ἀνδρῶν ὑπὸ πόλεσι καὶ νόμοις οἰκοῦντας , καὶ οὐδὲν ἐξὸν αὐτοῖς ἄλλο πράττειν πλὴν τὸ προσταττόμενον , ἔτι δὲ πολὺ καταδεεστέρους ὄντας τῶν πραγμάτων τῶν ῥηθησομένων , σοὶ δὲ μόνῳ πολλὴν ἐξουσίαν ὑπὸ τῆς τύχης δεδομένην καὶ πρέσβεις πέμπειν πρὸς οὕς τινας ἂν βουληθῇς , καὶ δέχεσθαι παρ ὧν ἄν σοι δοκῇ , καὶ λέγειν ὅ τι ἂν ἡγῇ συμφέρειν , πρὸς δὲ τούτοις καὶ πλοῦτον καὶ δύναμιν κεκτημένον ὅσην οὐδεὶς τῶν Ἑλλήνων , ἃ μόνα τῶν ὄντων καὶ πείθειν καὶ βιάζεσθαι πέφυκεν 0 1 2 ·
ὧν οἶμαι καὶ τὰ ῥηθησόμενα προσδεήσεσθαι .
μέλλω γάρ σοι συμβουλεύειν προστῆναι τῆς τε τῶν Ἑλλήνων ὁμονοίας καὶ τῆς ἐπὶ τοὺς βαρβάρους στρατείας ·
ἔστι δὲ τὸ μὲν πείθειν πρὸς τοὺς Ἕλληνας συμφέρον , τὸ δὲ βιάζεσθαι πρὸς τοὺς βαρβάρους χρήσιμον 0 .
ἡ μὲν οὖν περιβολὴ παντὸς τοῦ λόγου τοιαύτη τίς ἐστιν .
οὐκ ὀκνήσω δὲ πρὸς σὲ κατειπεῖν ἐφ οἷς ἐλύπησάν τινές με τῶν πλησιασάντων ·
οἶμαι γὰρ ἔσεσθαί τι πρ οὔργου .
δηλώσαντος γάρ μου πρὸς αὐτοὺς ὅτι μέλλω σοι λόγον πέμπειν οὐκ ἐπίδειξιν ποιησόμενον οὐ δ ἐγκωμιασόμενον τοὺς πολέμους τοὺς διὰ σοῦ γεγενημένους  ἕτεροι γὰρ τοῦτο ποιήσουσιν  , ἀλλὰ πειρασόμενόν σε προτρέπειν ἐπὶ πράξεις οἰκειοτέρας καὶ καλλίους καὶ μᾶλλον συμφερούσας ὧν νῦν τυγχάνεις προῃρημένος , οὕτως ἐξεπλάγησαν μὴ διὰ τὸ γῆρας ἐξεστηκὼς ὦ τοῦ φρονεῖν , ὥστ ἐτόλμησαν ἐπιπλῆξαί μοι , πρότερον οὐκ εἰωθότες τοῦτο ποιεῖν , λέγοντες ὡς ἀτόποις καὶ λίαν ἀνοήτοις ἐπιχειρῶ πράγμασιν , “ ὅς τις Φιλίππῳ συμβουλεύσοντα λόγον μέλλεις πέμπειν , ὃς εἰ καὶ πρότερον ἐνόμιζεν αὑτὸν εἶναί τινος πρὸς τὸ φρονεῖν καταδεέστερον , νῦν διὰ τὸ μέγεθος τῶν συμβεβηκότων οὐκ ἔστιν ὅπως οὐκ οἴεται βέλτιον δύνασθαι βουλεύεσθαι τῶν ἄλλων .
ἔπειτα καὶ Μακεδόνων ἔχει περὶ αὑτὸν τοὺς σπουδαιοτάτους , οὓς εἰκός , εἰ καὶ περὶ τῶν ἄλλων ἀπείρως ἔχουσι , τό γε συμφέρον ἐκείνῳ μᾶλλον ἢ σὲ γιγνώσκειν 0 1 .
ἔτι δὲ καὶ τῶν Ἑλλήνων πολλοὺς ἂν ἴδοις ἐκεῖ κατοικοῦντας , οὐκ ἀδόξους ἄνδρας οὐ δ ἀνοήτους , ἀλλ οἷς ἐκεῖνος ἀνακοινούμενος οὐκ ἐλάττω τὴν βασιλείαν πεποίηκεν ἀλλ εὐχῆς ἄξια διαπέπρακται .
τί γὰρ ἐλλέλοιπεν ;
οὐ Θετταλοὺς μὲν τοὺς πρότερον ἐνάρχοντας Μακεδονίας οὕτως οἰκείως πρὸς αὑτὸν διακεῖσθαι πεποίηκεν , ὥσθ ἑκάστους αὐτῶν μᾶλλον ἐκείνῳ πιστεύειν ἢ τοῖς συμπολιτευομένοις 0 ;
τῶν δὲ πόλεων τῶν περὶ τὸν τόπον ἐκεῖνον τὰς μὲν ταῖς εὐεργεσίαις πρὸς τὴν αὑτοῦ συμμαχίαν προσῆκται , τὰς δὲ σφόδρα λυπούσας αὐτὸν ἀναστάτους πεποίηκεν ;
μάγνητας δὲ καὶ Περραιβοὺς καὶ Παίονας κατέστραπται , καὶ πάντας ὑπηκόους αὐτοὺς εἴληφεν ;
τοῦ δ Ἰλλυριῶν πλήθους πλὴν τῶν παρὰ τὸν Ἀδρίαν οἰκούντων ἐγκρατὴς καὶ κύριος γέγονεν ;
ἁπάσης δὲ τῆς Θρᾴκης οὓς ἠβουλήθη δεσπότας κατέστησεν ;
τὸν δὴ τοιαῦτα καὶ τηλικαῦτα διαπεπραγμένον οὐκ οἴει πολλὴν μωρίαν καταγνώσεσθαι τοῦ πέμψαντος τὸ βιβλίον , καὶ πολὺ διεψεῦσθαι νομιεῖν τῆς τε τῶν λόγων δυνάμεως καὶ τῆς αὑτοῦ διανοίας ; ”
ταῦτ ἀκούσας ὡς μὲν τὸ πρῶτον ἐξεπλάγην , καὶ πάλιν ὡς ἀναλαβὼν ἐμαυτὸν ἀντεῖπον πρὸς ἕκαστον τῶν ῥηθέντων , παραλείψω , μὴ καὶ δόξω τισὶ λίαν ἀγαπᾶν , εἰ χαριέντως αὐτοὺς ἠμυνάμην ·
λυπήσας δ οὖν μετρίως  ὡς ἐμαυτὸν ἔπειθον  τοὺς ἐπιπλῆξαί μοι τολμήσαντας , τελευτῶν ὑπεσχόμην μόνοις αὐτοῖς τὸν λόγον τῶν ἐν τῇ πόλει δείξειν , καὶ ποιήσειν οὐδὲν ἄλλο περὶ αὐτοῦ πλὴν ὅ τι ἂν ἐκείνοις δόξῃ .
τούτων ἀκούσαντες ἀπῆλθον , οὐκ οἶδ ὅπως τὴν διάνοιαν ἔχοντες .
πλὴν οὐ πολλαῖς ἡμέραις ὕστερον ἐπιτελεσθέντος τοῦ λόγου καὶ δειχθέντος αὐτοῖς τοσοῦτον μετέπεσον , ὥστ ᾐσχύνοντο μὲν ἐφ οἷς ἐθρασύναντο , μετέμελε δ αὐτοῖς ἁπάντων τῶν εἰρημένων , ὡμολόγουν δὲ μηδενὸς πώποτε τοσοῦτον πράγματος διαμαρτεῖν , ἔσπευδον δὲ μᾶλλον ἢ γὼ πεμφθῆναί σοι τὸν λόγον τοῦτον , ἔλεγον δ ὡς ἐλπίζουσιν οὐ μόνον σὲ καὶ τὴν πόλιν ἕξειν μοι χάριν ὑπὲρ τῶν εἰρημένων , ἀλλὰ καὶ τοὺς Ἕλληνας ἅπαντας 0 .
τούτου δ ἕνεκά σοι ταῦτα διῆλθον , ἵν ἄν τί σοι φανῇ τῶν ἐν ἀρχῇ λεγομένων ἢ μὴ πιστὸν ἢ μὴ δυνατὸν ἢ μὴ πρέπον σοι πράττειν , μὴ δυσχεράνας ἀποστῇς τῶν λοιπῶν , μη δὲ πάθῃς τ αὐτὸ τοῖς ἐπιτηδείοις τοῖς ἐμοῖς , ἀλλ ἐπιμείνῃς ἡσυχάζουσαν ἔχων τὴν διάνοιαν , ἕως ἂν διὰ τέλους ἀκούσῃς ἁπάντων τῶν λεγομένων .
οἶμαι γὰρ ἐρεῖν τι τῶν δεόντων καὶ τῶν σοὶ συμφερόντων .
καίτοι μ οὐ λέληθεν ὅσον διαφέρουσι τῶν λόγων εἰς τὸ πείθειν οἱ λεγόμενοι τῶν ἀναγιγνωσκομένων , οὐ δ ὅτι πάντες ὑπειλήφασι τοὺς μὲν περὶ σπουδαίων πραγμάτων καὶ κατεπειγόντων ῥητορεύεσθαι , τοὺς δὲ πρὸς ἐπίδειξιν καὶ πρὸς ἐργολαβίαν γεγράφθαι .
καὶ ταῦτ οὐκ ἀλόγως ἐγνώκασιν ·
ἐπειδὰν γὰρ ὁ λόγος ἀποστερηθῇ τῆς τε δόξης τῆς τοῦ λέγοντος καὶ τῆς φωνῆς καὶ τῶν μεταβολῶν τῶν ἐν ταῖς ῥητορείαις γιγνομένων , ἔτι δὲ τῶν καιρῶν καὶ τῆς σπουδῆς τῆς περὶ τὴν πρᾶξιν , καὶ μηδὲν ᾖ τὸ συναγωνιζόμενον καὶ συμπεῖθον , ἀλλὰ τῶν μὲν προειρημένων ἁπάντων ἔρημος γένηται καὶ γυμνός , ἀναγιγνώσκῃ δέ τις αὐτὸν ἀπιθάνως καὶ μηδὲν ἦθος ἐνσημαινόμενος ἀλλ ὥσπερ ἀπαριθμῶν , εἰκότως , οἶμαι , φαῦλος εἶναι δοκεῖ τοῖς ἀκούουσιν , ἅπερ καὶ τὸν νῦν ἐπιδεικνύμενον μάλιστ ἂν βλάψειε καὶ φαυλότερον 0 ·
φαίνεσθαι ποιήσειεν ·
οὐ δὲ γὰρ ταῖς περὶ τὴν λέξιν εὐρυθμίαις καὶ ποικιλίαις κεκοσμήκαμεν αὐτόν , αἷς αὐτός τε νεώτερος ὢν ἐχρώμην , καὶ τοῖς ἄλλοις ὑπέδειξα δι ὧν τοὺς λόγους ἡδίους ἂν ἅμα καὶ πιστοτέρους ποιοῖεν .
ὧν οὐδὲν ἔτι δύναμαι διὰ τὴν ἡλικίαν , ἀλλ ἀπόχρη μοι τοσοῦτον , ἢν αὐτὰς τὰς πράξεις ἁπλῶς δυνηθῶ διελθεῖν .
ἡγοῦμαι δὲ καὶ σοὶ προσήκειν ἁπάντων τῶν ἄλλων ἀμελήσαντι ταύταις μόναις προσέχειν τὸν νοῦν .
οὕτω δ ἂν ἀκριβέστατα καὶ κάλλιστα θεωρήσειας εἴ τι τυγχάνομεν λέγοντες , ἢν τὰς μὲν δυσχερείας τὰς περὶ τοὺς σοφιστὰς καὶ τοὺς ἀναγιγνωσκομένους τῶν λόγων ἀφέλῃς , ἀναλαμβάνων δ ἕκαστον αὐτῶν εἰς τὴν διάνοιαν ἐξετάζῃς , μὴ πάρεργον ποιούμενος μη δὲ μετὰ ῥᾳθυμίας , ἀλλὰ μετὰ λογισμοῦ καὶ φιλοσοφίας , ἧς καὶ σὲ μετεσχηκέναι φασίν .
μετὰ γὰρ τούτων σκοπούμενος μᾶλλον ἢ μετὰ τῆς τῶν πολλῶν δόξης ἄμεινον ἂν βουλεύσαιο περὶ αὐτῶν 0 .
ἃ μὲν οὖν ἐβουλόμην σοι προειρῆσθαι , ταῦτ ἐστίν .
περὶ δ αὐτῶν τῶν πραγμάτων ἤδη ποιήσομαι τοὺς λόγους .
φημὶ γὰρ χρῆναί σε τῶν μὲν ἰδίων μηδενὸς ἀμελῆσαι , πειραθῆναι δὲ διαλλάξαι τήν τε πόλιν τὴν Ἀργείων καὶ τὴν Λακεδαιμονίων καὶ τὴν Θηβαίων καὶ τὴν ἡμετέραν .
ἢν γὰρ ταύτας συστῆσαι δυνηθῇς , οὐ χαλεπῶς καὶ τὰς ἄλλας ὁμονοεῖν ποιήσεις ·
ἅπασαι γάρ εἰσιν ὑπὸ ταῖς εἰρημέναις , καὶ καταφεύγουσιν , ὅταν φοβηθῶσιν , ἐφ ἣν ἂν τύχωσι τούτων , καὶ τὰς βοηθείας ἐντεῦθεν λαμβάνουσιν .
ὥστ ἐὰν τέτταρας μόνον πόλεις εὖ φρονεῖν πείσῃς , καὶ τὰς ἄλλας πολλῶν κακῶν ἀπαλλάξεις .
γνοίης δ ἂν ὡς οὐδεμιᾶς σοι προσήκει τούτων ὀλιγωρεῖν , ἢν ἀνενέγκῃς αὐτῶν τὰς πράξεις ἐπὶ τοὺς σοὺς προγόνους ·
εὑρήσεις γὰρ ἑκάστῃ πολλὴν φιλίαν πρὸς ὑμᾶς καὶ μεγάλας εὐεργεσίας ὑπαρχούσας .
ἄργος μὲν γάρ ἐστί σοι πατρίς , ἧς δίκαιον τοσαύτην σε ποιεῖσθαι πρόνοιαν ὅσην περ τῶν γονέων τῶν σαυτοῦ 0 1 ·
θηβαῖοι δὲ τὸν ἀρχηγὸν τοῦ γένους ὑμῶν τιμῶσι καὶ ταῖς προσόδοις καὶ ταῖς θυσίαις μᾶλλον ἢ τοὺς θεοὺς τοὺς ἄλλους 0 1 ·
λακεδαιμόνιοι δὲ τοῖς ἀπ ἐκείνου γεγονόσι καὶ τὴν βασιλείαν καὶ τὴν ἡγεμονίαν εἰς ἅπαντα τὸν χρόνον δεδώκασι ·
τὴν δὲ πόλιν τὴν ἡμετέραν φασίν , οἷς περὶ τῶν παλαιῶν πιστεύομεν , Ἡρακλεῖ μὲν συναιτίαν γενέσθαι τῆς ἀθανασίας  ὃν δὲ τρόπον , σοὶ μὲν αὖθις πυθέσθαι ῥᾴδιον , ἐμοὶ δὲ νῦν εἰπεῖν οὐ καιρός  , τοῖς δὲ παισὶ τοῖς ἐκείνου τῆς σωτηρίας 0 1 2 .
μόνη γὰρ ὑποστᾶσα τοὺς μεγίστους κινδύνους πρὸς τὴν Εὐρυσθέως δύναμιν ἐκεῖνόν τε τῆς ὕβρεως ἔπαυσε , καὶ τοὺς παῖδας τῶν φόβων τῶν ἀεὶ παραγιγνομένων αὐτοῖς ἀπήλλαξεν .
ὑπὲρ ὧν οὐ μόνον τοὺς τότε σωθέντας δίκαιον ἦν ἡμῖν χάριν ἔχειν , ἀλλὰ καὶ τοὺς νῦν ὄντας ·
διὰ γὰρ ἡμᾶς καὶ ζῶσι καὶ τῶν ὑπαρχόντων ἀγαθῶν ἀπολαύουσι ·
μὴ γὰρ σωθέντων ἐκείνων οὐ δὲ γενέσθαι τὸ παράπαν ὑπῆρχεν αὐτοῖς .
τοιούτων οὖν ἁπασῶν τῶν πόλεων γεγενημένων ἔδει μὲν μηδέποτέ σοι μη δὲ πρὸς μίαν αὐτῶν γενέσθαι διαφοράν ·
ἀλλὰ γὰρ ἅπαντες πλείω πεφύκαμεν ἐξαμαρτάνειν ἢ κατορθοῦν .
ὥστε τὰ μὲν πρότερον γεγενημένα κοινὰ θεῖναι δίκαιόν ἐστιν ·
εἰς δὲ τὸν ἐπίλοιπον χρόνον φυλακτέον ὅπως μηδὲν συμβήσεταί σοι τοιοῦτον , καὶ σκεπτέον τί ἂν ἀγαθὸν αὐτὰς ἐργασάμενος φανείης ἄξια καὶ σαυτοῦ καὶ τῶν ἐκείναις πεπραγμένων πεποιηκώς .
ἔχεις δὲ καιρόν ·
ἀποδιδόντα γάρ σε χάριν ὧν ὤφειλες ὑπολήψονται διὰ τὸ πλῆθος τοῦ χρόνου τοῦ μεταξὺ προϋπάρχειν τῶν εὐεργεσιῶν .
καλὸν δ ἐστὶ δοκεῖν μὲν τὰς μεγίστας τῶν πόλεων εὖ ποιεῖν μηδὲν δ ἧττον ἑαυτὸν ἢ κείνας ὠφελεῖν 0 .
χωρὶς δὲ τούτων , εἰ πρός τινας αὐτῶν ἀηδές τί σοι συμβέβηκεν , ἅπαντα ταῦτα διαλύσεις ·
αἱ γὰρ ἐν τοῖς παροῦσι καιροῖς εὐεργεσίαι λήθην ἐμποιήσουσι τῶν πρότερον ὑμῖν εἰς ἀλλήλους πεπλημμελημένων .
ἀλλὰ μὴν κ ἀκεῖνο φανερόν , ὅτι πάντες ἄνθρωποι τούτων πλείστην μνείαν ἔχουσιν , ὧν ἂν ἐν ταῖς συμφοραῖς εὖ πάθωσιν 0 .
ὁρᾷς δ ὡς τεταλαιπώρηνται διὰ τὸν πόλεμον , καὶ ὡς παραπλησίως ἔχουσι τοῖς ἰδίᾳ μαχομένοις .
καὶ γὰρ ἐκείνους αὐξομένης μὲν τῆς ὀργῆς οὐδεὶς ἂν διαλλάξειεν ·
ἐπὴν δὲ κακῶς ἀλλήλους διαθῶσιν , οὐδενὸς διαλύοντος αὐτοὶ διέστησαν .
ὅπερ οἶμαι καὶ ταύτας ποιήσειν , ἢν μὴ σὺ πρότερον αὐτῶν ἐπιμεληθῇς .
τάχ οὖν ἄν τις ἐνστῆναι τοῖς εἰρημένοις τολμήσειε , λέγων ὡς ἐπιχειρῶ σε πείθειν ἀδυνάτοις ἐπιτίθεσθαι πράγμασιν ·
οὔ τε γὰρ Ἀργείους φίλους ἄν ποτε γενέσθαι Λακεδαιμονίοις οὔ τε Λακεδαιμονίους Θηβαίοις , οὔ θ ὅλως τοὺς εἰθισμένους ἅπαντα τὸν χρόνον πλεονεκτεῖν οὐδέποτ ἂν ἰσομοιρῆσαι πρὸς ἀλλήλους .
ἐγὼ δ , ὅτε μὲν ἡ πόλις ἡμῶν ἐν τοῖς Ἕλλησιν ἐδυνάστευε καὶ πάλιν ἡ Λακεδαιμονίων , οὐδὲν ἂν ἡγοῦμαι περανθῆναι τούτων 0 ·
ῥᾳδίως γὰρ ἂν ἑκατέραν ἐμποδὼν γενέσθαι τοῖς πραττομένοις ·
νῦν δ οὐχ ὁμοίως ἔγνωκα περὶ αὐτῶν .
οἶδα γὰρ ἁπάσας ὡμαλισμένας ὑπὸ τῶν συμφορῶν , ὥσθ ἡγοῦμαι πολὺ μᾶλλον αὐτὰς αἱρήσεσθαι τὰς ἐκ τῆς ὁμονοίας ὠφελείας ἢ τὰς ἐκ τῶν τότε πραττομένων πλεονεξίας 0 .
ἔπειτα τῶν μὲν ἄλλων ὁμολογῶ μηδέν ἂν δυνηθῆναι διαλλάξαι τὰς πόλεις ταύτας , σοὶ δ οὐδὲν τῶν τοιούτων ἐστὶ χαλεπόν .
ὁρῶ γάρ σε τῶν τοῖς ἄλλοις ἀνελπίστων δοκούντων εἶναι καὶ παραδόξων πολλὰ διαπεπραγμένον , ὥστ οὐδὲν ἄτοπον εἰ καὶ ταῦτα μόνος συστῆσαι δυνηθείης 0 .
χρὴ δὲ τοὺς μέγα φρονοῦντας καὶ τοὺς διαφέροντας μὴ τοῖς τοιούτοις ἐπιχειρεῖν ἃ καὶ τῶν τυχόντων ἄν τις καταπράξειεν , ἀλλ ἐκείνοις οἷς μηδεὶς ἂν ἄλλος ἐπιχειρήσειε πλὴν τῶν ὁμοίαν σοὶ καὶ τὴν φύσιν καὶ τὴν δύναμιν ἐχόντων .
θαυμάζω δὲ τῶν ἡγουμένων ἀδύνατον εἶναι πραχθῆναί τι τούτων , εἰ μή τ αὐτοὶ τυγχάνουσιν εἰδότες μή θ ἑτέρων ἀκηκόασιν ὅτι πολλοὶ δὴ πόλεμοι καὶ δεινοὶ γεγόνασιν , οὓς οἱ διαλυσάμενοι μεγάλων ἀγαθῶν ἀλλήλοις αἴτιοι κατέστησαν .
τίς γὰρ ἂν ὑπερβολὴ γένοιτο τῆς ἔχθρας τῆς πρὸς Ξέρξην τοῖς Ἕλλησι γενομένης ;
οὗ τὴν φιλίαν ἅπαντες ἴσασιν ἡμᾶς τε καὶ Λακεδαιμονίους μᾶλλον ἀγαπήσαντας ἢ τῶν συγκατασκευασάντων ἑκατέροις ἡμῶν τὴν ἀρχήν 0 .
καὶ τί δεῖ λέγειν τὰ παλαιὰ καὶ τὰ πρὸς τοὺς βαρβάρους ;
ἀλλ εἴ τις ἀθρήσειε καὶ σκέψαιτο τὰς τῶν Ἑλλήνων συμφοράς , οὐδὲν ἂν μέρος οὖσαι φανεῖεν τῶν διὰ Θηβαίους καὶ Λακεδαιμονίους ἡμῖν γεγενημένων .
ἀλλ οὐδὲν ἧττον Λακεδαιμονίων τε στρατευσάντων ἐπὶ Θηβαίους , καὶ βουλομένων λυμήνασθαι τὴν Βοιωτίαν καὶ διοικίσαι τὰς πόλεις , βοηθήσαντες ἡμεῖς ἐμποδὼν ἐγενόμεθα ταῖς ἐκείνων ἐπιθυμίαις ·
καὶ πάλιν μεταπεσούσης τῆς τύχης , καὶ Θηβαίων καὶ Πελοποννησίων ἁπάντων ἐπιχειρησάντων ἀνάστατον ποιῆσαι τὴν Σπάρτην , ἡμεῖς καὶ πρὸς ἐκείνους μόνοι τῶν Ἑλλήνων ποιησάμενοι συμμαχίαν συναίτιοι τῆς σωτηρίας αὐτοῖς κατέστημεν .
πολλῆς οὖν ἀνοίας ἂν εἴη μεστός , εἴ τις ὁρῶν τηλικαύτας μεταβολὰς γιγνομένας , καὶ τὰς πόλεις μή τ ἔχθρας μή θ ὅρκων μή τ ἄλλου μηδενὸς φροντιζούσας , πλὴν ὅ τι ἂν ὑπολάβωσιν ὠφέλιμον αὑταῖς εἶναι , τοῦτο δὲ στεργούσας μόνον καὶ πᾶσαν τὴν σπουδὴν περὶ τούτου ποιουμένας , μὴ καὶ νῦν νομίζοι τὴν αὐτὴν γνώμην ἕξειν αὐτάς , ἄλλως τε καὶ σοῦ μὲν ἐπιστατοῦντος ταῖς διαλλαγαῖς , τοῦ δὲ συμφέροντος πείθοντος , τῶν δὲ παρόντων κακῶν ἀναγκαζόντων .
ἐγὼ μὲν γὰρ οἶμαι τούτων σοι συναγωνιζομένων ἅπαντα γενήσεσθαι κατὰ τρόπον .
ἡγοῦμαι δ οὕτως ἄν σε μάλιστα καταμαθεῖν εἴ τ εἰρηνικῶς εἴ τε πολεμικῶς αἱ πόλεις αὗται πρὸς ἀλλήλας ἔχουσιν , εἰ διεξέλθοιμεν μή τε παντάπασιν ἁπλῶς μή τε λίαν ἀκριβῶς τὰ μέγιστα τῶν παρόντων αὐταῖς 0 .
καὶ πρῶτον μὲν σκεψώμεθα τὰ Λακεδαιμονίων .
οὗτοι γὰρ ἄρχοντες τῶν Ἑλλήνων  οὐ πολὺς χρόνος ἐξ οὗ  καὶ κατὰ γῆν καὶ κατὰ θάλατταν , εἰς τοσαύτην μεταβολὴν ἦλθον , ἐπειδὴ τὴν μάχην ἡττήθησαν τὴν ἐν Λεύκτροις , ὥστε ἀπεστερήθησαν μὲν τῆς ἐν τοῖς Ἕλλησι δυναστείας , τοιούτους δ ἄνδρας ἀπώλεσαν σφῶν αὐτῶν , οἳ προῃροῦντο τεθνάναι μᾶλλον ἢ ζῆν ἡττηθέντες ὧν πρότερον ἐδέσποζον 0 .
πρὸς δὲ τούτοις ἐπεῖδον Πελοποννησίους ἅπαντας τοὺς πρότερον μεθ αὑτῶν ἐπὶ τοὺς ἄλλους ἀκολουθοῦντας , τούτους μετὰ Θηβαίων εἰς τὴν αὑτῶν εἰσβαλόντας , πρὸς οὓς ἠναγκάσθησαν διακινδυνεύειν οὐκ ἐν τῇ χώρᾳ περὶ τῶν καρπῶν , ἀλλ ἐν μέσῃ τῇ πόλει πρὸς αὐτοῖς τοῖς ἀρχείοις περὶ παίδων καὶ γυναικῶν , τοιοῦτον κίνδυνον ὃν μὴ κατορθώσαντες μὲν εὐθὺς ἀπώλλυντο , νικήσαντες δ οὐδὲν μᾶλλον ἀπηλλαγμένοι τῶν κακῶν εἰσιν , ἀλλὰ πολεμοῦνται μὲν ὑπὸ τῶν τὴν χώραν αὐτῶν περιοικούντων , ἀπιστοῦνται δ ὑφ ἁπάντων Πελοποννησίων , μισοῦνται δ ὑπὸ τοῦ πλήθους τῶν Ἑλλήνων , ἄγονται δὲ καὶ φέρονται καὶ τῆς νυκτὸς καὶ τῆς ἡμέρας ὑπὸ τῶν οἰκετῶν τῶν σφετέρων αὐτῶν , οὐδένα δὲ χρόνον διαλείπουσιν ἢ στρατεύοντες ἐπί τινας ἢ μαχόμενοι πρός τινας ἢ βοηθοῦντες τοῖς ἀπολλυμένοις αὑτῶν .
τὸ δὲ μέγιστον τῶν κακῶν 0 ·
δεδιότες γὰρ διατελοῦσι μὴ Θηβαῖοι διαλυσάμενοι τὰ πρὸς Φωκέας πάλιν ἐπανελθόντες μείζοσιν αὐτοὺς συμφοραῖς περιβάλωσι τῶν πρότερον γεγενημένων .
καίτοι πῶς οὐ χρὴ νομίζειν τοὺς οὕτω διακειμένους ἀσμένους ἂν ἰδεῖν ἐπιστατοῦντα τῆς εἰρήνης ἀξιόχρεων ἄνδρα καὶ δυνάμενον διαλῦσαι τοὺς ἐνεστῶτας πολέμους αὐτοῖς ;
ἀργείους τοίνυν ἴδοις ἂν τὰ μὲν παραπλησίως τοῖς εἰρημένοις πράττοντας , τὰ δὲ χεῖρον τούτων ἔχοντας ·
πολεμοῦσι μὲν γὰρ ἐξ οὗ περ τὴν πόλιν οἰκοῦσι πρὸς τοὺς ὁμόρους , ὥσπερ Λακεδαιμόνιοι , τοσοῦτον δὲ διαφέρουσιν ὅσον ἐκεῖνοι μὲν πρὸς ἥττους αὑτῶν , οὗτοι δὲ πρὸς κρείττους 0 1 ·
ὃ πάντες ἂν ὁμολογήσειαν μέγιστον εἶναι τῶν κακῶν .
οὕτω δὲ τὰ περὶ τὸν πόλεμον ἀτυχοῦσιν , ὥστ ὀλίγου δεῖν καθ ἕκαστον τὸν ἐνιαυτὸν τεμνομένην καὶ πορθουμένην τὴν αὑτῶν χώραν περιορῶσιν .
ὅταν γὰρ οἱ πολέμιοι διαλίπωσι κακῶς αὐτοὺς ποιοῦντες , αὐτοὶ τοὺς ἐνδοξοτάτους καὶ πλουσιωτάτους τῶν πολιτῶν ἀπολλύουσι , καὶ ταῦτα δρῶντες οὕτω χαίρουσιν ὡς οὐδένες ἄλλοι τοὺς πολεμίους ἀποκτείνοντες 0 .
αἴτιον δ ἐστὶ τοῦ ταραχωδῶς αὐτοὺς ζῆν οὕτως οὐδὲν ἄλλο πλὴν ὁ πόλεμος 0 ·
ὃν ἢν διαλύσῃς , οὐ μόνον αὐτοὺς τούτων ἀπαλλάξεις , ἀλλὰ καὶ περὶ τῶν ἄλλων ἄμεινον βουλεύεσθαι ποιήσεις .
ἀλλὰ μὴν τὰ περὶ Θηβαίους οὐ δὲ σὲ λέληθεν .
καλλίστην γὰρ μάχην νικήσαντες , καὶ δόξαν ἐξ αὐτῆς μεγίστην λαβόντες , διὰ τὸ μὴ καλῶς χρῆσθαι ταῖς εὐτυχίαις οὐδὲν βέλτιον πράττουσι τῶν ἡττηθέντων καὶ δυστυχησάντων .
οὐ γὰρ ἔφθασαν τῶν ἐχθρῶν κρατήσαντες , καὶ πάντων ἠνώχλουν μὲν ταῖς πόλεσι ταῖς ἐν Πελοποννήσῳ , Θετταλίαν δ ἐτόλμων καταδουλοῦσθαι , Μεγαρεῦσι δ ὁμόροις οὖσιν ἠπείλουν , τὴν δ ἡμετέραν πόλιν μέρος τι τῆς χώρας ἀπεστέρουν , Εὔβοιαν δ ἐπόρθουν , εἰς Βυζάντιον δὲ τριήρεις ἐξέπεμπον ὡς καὶ γῆς καὶ θαλάττης ἄρξοντες .
τελευτῶντες δὲ πρὸς Φωκέας πόλεμον ἐξήνεγκαν ὡς τῶν τε πόλεων ἐν ὀλίγῳ χρόνῳ κρατήσοντες , τόν τε τόπον ἅπαντα τὸν περιέχοντα κατασχήσοντες , τῶν τε χρημάτων τῶν ἐν Δελφοῖς περιγενησόμενοι ταῖς ἐκ τῶν ἰδίων δαπάναις .
ὧν οὐδὲν αὐτοῖς ἀποβέβηκεν , ἀλλ ἀντὶ μὲν τοῦ λαβεῖν τὰς Φωκέων πόλεις τὰς αὑτῶν ἀπολωλέκασιν , εἰσβάλλοντες δ εἰς τὴν τῶν πολεμίων ἐλάττω κακὰ ποιοῦσιν ἐκείνους ἢ πάσχουσιν ἀπιόντες εἰς τὴν αὑτῶν ·
ἐν μὲν γὰρ τῇ Φωκίδι τῶν μισθοφόρων τινὰς ἀποκτείνουσιν , οἷς λυσιτελεῖ τεθνάναι μᾶλλον ἢ ζῆν , ἀναχωροῦντες δὲ τοὺς ἐνδοξοτάτους αὑτῶν καὶ μάλιστα τολμῶντας ὑπὲρ τῆς πατρίδος ἀποθνήσκειν ἀπολλύουσιν 0 .
εἰς τοῦτο δ αὐτῶν περιέστηκε τὰ πράγματα , ὥστ ἐλπίσαντες ἅπαντας τοὺς Ἕλληνας ὑφ αὑτοῖς ἔσεσθαι νῦν ἐν σοὶ τὰς ἐλπίδας ἔχουσι τῆς αὑτῶν σωτηρίας .
ὥστ οἶμαι καὶ τούτους ταχέως ποιήσειν ὅ τι ἂν σὺ κελεύῃς καὶ συμβουλεύῃς .
λοιπὸν δ ἂν ἦν ἡμῖν ἔτι περὶ τῆς πόλεως διαλεχθῆναι τῆς ἡμετέρας , εἰ μὴ προτέρα τῶν ἄλλων εὖ φρονήσασα τὴν εἰρήνην ἐπεποίητο .
νῦν δ αὐτὴν οἶμαι καὶ συναγωνιεῖσθαι τοῖς ὑπὸ σοῦ πραττομένοις , ἄλλως τε κ ἂν δυνηθῇ συνιδεῖν ὅτι ταῦτα διοικεῖς πρὸ τῆς ἐπὶ τὸν βάρβαρον στρατείας .
ὡς μὲν οὖν οὐκ ἀδύνατόν ἐστί σοι συστῆσαι τὰς πόλεις ταύτας , ἐκ τῶν εἰρημένων ἡγοῦμαί σοι γεγενῆσθαι φανερόν ·
ἔτι τοίνυν ὡς καὶ ῥᾳδίως ταῦτα πράξεις , ἐκ πολλῶν παραδειγμάτων οἶμαί σε γνῶναι ποιήσειν .
ἢν γὰρ φανῶσιν ἕτεροί τινες τῶν προγεγενημένων μὴ καλλίοσι μὲν μη δ ὁσιωτέροις ὧν ἡμεῖς συμβεβουλεύκαμεν ἐπιχειρήσαντες , μείζω δὲ καὶ δυσκολώτερα τούτων ἐπιτελέσαντες , τί λοιπὸν ἔσται τοῖς ἀντιλέγουσιν ὡς οὐ θᾶττον σὺ τὰ ῥᾴω πράξεις ἢ κεῖνοι τὰ χαλεπώτερα 0 ;
σκέψαι δὲ πρῶτον τὰ περὶ Ἀλκιβιάδην .
ἐκεῖνος γὰρ φυγὼν παρ ἡμῶν , καὶ τοὺς ἄλλους ὁρῶν τοὺς πρὸ αὑτοῦ ταύτῃ συμφορᾷ κεχρημένους ἐπτηχότας διὰ τὸ μέγεθος τὸ τῆς πόλεως , οὐ τὴν αὐτὴν γνώμην ἔσχεν ἐκείνοις , ἀλλ οἰηθεὶς πειρατέον εἶναι βίᾳ κατελθεῖν προείλετο πολεμεῖν πρὸς αὐτήν .
καθ ἕκαστον μὲν οὖν τῶν τότε γενομένων εἴ τις λέγειν ἐπιχειρήσειεν , οὔ τ ἂν διελθεῖν ἀκριβῶς δύναιτο , πρός τε τὸ παρὸν ἴσως ἂν ἐνοχλήσειεν ·
εἰς τοσαύτην δὲ ταραχὴν κατέστησεν οὐ μόνον τὴν πόλιν ἀλλὰ καὶ Λακεδαιμονίους καὶ τοὺς ἄλλους Ἕλληνας , ὥσθ ἡμᾶς μὲν παθεῖν ἃ πάντες ἴσασι , τοὺς δ ἄλλους τηλικούτοις κακοῖς περιπεσεῖν , ὥστε μηδέπω νῦν ἐξιτήλους εἶναι τὰς συμφορὰς τὰς δι ἐκεῖνον τὸν πόλεμον ἐν ταῖς πόλεσιν ἐγγεγενημένας , Λακεδαιμονίους δὲ τοὺς τότε δόξαντας εὐτυχεῖν εἰς τὰς νῦν ἀτυχίας δι Ἀλκιβιάδην καθεστάναι ·
πεισθέντες γὰρ ὑπ αὐτοῦ τῆς κατὰ θάλατταν δυνάμεως ἐπιθυμῆσαι καὶ τὴν κατὰ γῆν ἡγεμονίαν ἀπώλεσαν , ὥστ εἴ τις φαίη τότε τὴν ἀρχὴν αὐτοῖς γενέσθαι τῶν παρόντων κακῶν , ὅτε τὴν ἀρχὴν τῆς θαλάττης ἐλάμβανον , οὐκ ἂν ἐξελεγχθείη ψευδόμενος .
ἐκεῖνος μὲν οὖν τηλικούτων αἴτιος γενόμενος κατῆλθεν εἰς τὴν πόλιν , μεγάλης μὲν δόξης τυχών , οὐ μὴν ἐπαινούμενος ὑφ ἁπάντων .
κόνων δ οὐ πολλοῖς ἔτεσιν ὕστερον ἀντίστροφα τούτων ἔπραξεν .
ἀτυχήσας γὰρ ἐν τῇ ναυμαχίᾳ τῇ περὶ Ἑλλήσποντον οὐ δι αὑτὸν ἀλλὰ διὰ τοὺς συνάρχοντας , οἴκαδε μὲν ἀφικέσθαι κατῃσχύνθη , πλεύσας δ εἰς Κύπρον χρόνον μέν τινα περὶ τὴν τῶν ἰδίων ἐπιμέλειαν διέτριβεν , αἰσθόμενος δ Ἀγησίλαον μετὰ πολλῆς δυνάμεως εἰς τὴν Ἀσίαν διαβεβηκότα καὶ πορθοῦντα τὴν χώραν οὕτω μέγ ἐφρόνησεν , ὥστ ἀφορμήν οὐδεμίαν ἄλλην ἔχων πλὴν τὸ σῶμα καὶ τὴν διάνοιαν ἤλπισε Λακεδαιμονίους καταπολεμήσειν ἄρχοντας τῶν Ἑλλήνων καὶ κατὰ γῆν καὶ κατὰ θάλατταν , καὶ ταῦτα πέμπων ὡς τοὺς βασιλέως στρατηγοὺς ὑπισχνεῖτο ποιήσειν .
καὶ τί δεῖ τὰ πλείω λέγειν ;
συστάντος γὰρ αὐτῷ ναυτικοῦ περὶ Ῥόδον καὶ νικήσας τῇ ναυμαχίᾳ Λακεδαιμονίους μὲν ἐξέβαλεν ἐκ τῆς ἀρχῆς , τοὺς δ Ἕλληνας ἠλευθέρωσεν , οὐ μόνον δὲ τὰ τείχη τῆς πατρίδος ἀνώρθωσεν , ἀλλὰ καὶ τὴν πόλιν εἰς τὴν αὐτὴν δόξαν προήγαγεν ἐξ ἧσπερ ἐξέπεσεν .
καίτοι τίς ἂν προσεδόκησεν ὑπ ἀνδρὸς οὕτω ταπεινῶς πράξαντος ἀναστραφήσεσθαι τὰ τῆς Ἑλλάδος πράγματα , καὶ τὰς μὲν ἀτιμωθήσεσθαι τὰς δ ἐπιπολάσειν τῶν Ἑλληνίδων πόλεων ;
διονύσιος τοίνυν  βούλομαι γὰρ ἐκ πολλῶν σε πεισθῆναι ῥᾳδίαν εἶναι τὴν πρᾶξιν , ἐφ ἥν σε τυγχάνω παρακαλῶν  πολλοστὸς ὢν Συρακοσίων καὶ τῷ γένει καὶ τῇ δόξῃ καὶ τοῖς ἄλλοις ἅπασιν , ἐπιθυμήσας μοναρχίας ἀλόγως καὶ μανικῶς , καὶ τολμήσας ἅπαντα πράττειν τὰ φέροντα πρὸς τὴν δύναμιν ταύτην , κατέσχε μὲν Συρακούσας , ἁπάσας δὲ τὰς ἐν Σικελίᾳ πόλεις , ὅσαι περ ἦσαν Ἑλληνίδες , κατεστρέψατο , τηλικαύτην δὲ δύναμιν περιεβάλετο καὶ πεζὴν καὶ ναυτικήν , ὅσην οὐδεὶς ἀνὴρ τῶν πρὸ ἐκείνου γενομένων 0 .
ἔτι τοίνυν Κῦρος  ἵνα μνησθῶμεν καὶ περὶ τῶν βαρβάρων  ἐκτεθεὶς μὲν ὑπὸ τῆς μητρὸς εἰς τὴν ὁδόν , ἀναιρεθεὶς δ ὑπὸ Περσίδος γυναικός , εἰς τοσαύτην ἦλθε μεταβολὴν ὥσθ ἁπάσης τῆς Ἀσίας γενέσθαι δεσπότης .
ὅπου δ Ἀλκιβιάδης μὲν φυγὰς ὤν , Κόνων δὲ δεδυστυχηκώς , Διονύσιος δ οὐκ ἔνδοξος ὤν , Κῦρος δ οὕτως οἰκτρᾶς αὐτῷ τῆς ἐξ ἀρχῆς γενέσεως ὑπαρξάσης , εἰς τοσοῦτον προῆλθον καὶ τηλικαῦτα διεπράξαντο , πῶς οὐ σέ γε χρὴ προσδοκᾶν τὸν ἐκ τοιούτων μὲν γεγονότα , Μακεδονίας δὲ βασιλεύοντα , τοσούτων δὲ κύριον ὄντα , ῥᾳδίως τὰ προειρημένα συστήσειν ;
σκέψαι δ ὡς ἄξιόν ἐστι τοῖς τοιούτοις τῶν ἔργων μάλιστ ἐπιχειρεῖν , ἐν οἷς κατορθώσας μὲν ἐνάμιλλον τὴν σαυτοῦ δόξαν καταστήσεις τοῖς πρωτεύσασι , διαμαρτὼν δὲ τῆς προσδοκίας ἀλλ οὖν τήν γ εὔνοιαν κτήσει τὴν παρὰ τῶν Ἑλλήνων , ἣν πολὺ κάλλιόν ἐστι λαβεῖν ἢ πολλὰς πόλεις τῶν Ἑλληνίδων κατὰ κράτος ἑλεῖν 0 ·
τὰ μὲν γὰρ τοιαῦτα τῶν ἔργων φθόνον ἔχει καὶ δυσμένειαν καὶ πολλὰς βλασφημίας , οἷς δ ἡμεῖς συμβεβουλεύκαμεν οὐδὲν πρόσεστι τούτων .
ἀλλ εἴ τις θεῶν αἵρεσίν σοι δοίη μετὰ ποίας ἂν ἐπιμελείας καὶ διατριβῆς εὔξαιο τὸν βίον διαγαγεῖν , οὐδεμίαν ἕλοι ἄν , εἴπερ ἐμοὶ συμβούλῳ χρῷο , μᾶλλον ἢ ταύτην 0 .
οὐ γὰρ μόνον ὑπὸ τῶν ἄλλων ἔσει ζηλωτός , ἀλλὰ καὶ σὺ σαυτὸν μακαριεῖς .
τίς γὰρ ἂν ὑπερβολὴ γένοιτο τῆς τοιαύτης εὐδαιμονίας , ὅταν πρέσβεις μὲν ἥκωσιν ἐκ τῶν μεγίστων πόλεων οἱ μάλιστ εὐδοκιμοῦντες εἰς τὴν σὴν δυναστείαν , μετὰ δὲ τούτων βουλεύῃ περὶ τῆς κοινῆς σωτηρίας , περὶ ἧς οὐδεὶς ἄλλος φανήσεται τοιαύτην πρόνοιαν πεποιημένος , αἰσθάνῃ δὲ τὴν Ἑλλάδα πᾶσαν ὀρθὴν οὖσαν ἐφ οἷς σὺ τυγχάνεις εἰσηγούμενος , μηδεὶς δ ὀλιγώρως ἔχῃ τῶν παρὰ σοὶ βραβευομένων , ἀλλ οἱ μὲν πυνθάνωνται περὶ αὐτῶν ἐν οἷς ἐστίν , οἱ δ εὔχωνταί σε μὴ διαμαρτεῖν ὧν ἐπεθύμησας , οἱ δὲ δεδίωσι μὴ πρότερόν τι πάθῃς πρὶν τέλος ἐπιθεῖναι τοῖς πραττομένοις ;
ὧν γιγνομένων πῶς οὐκ ἂν εἰκότως μέγα φρονοίης ;
πῶς δ οὐκ ἂν περιχαρὴς ὢν τὸν βίον διατελοίης , τηλικούτων εἰδὼς σαυτὸν πραγμάτων ἐπιστάτην γεγενημένον ;
τίς δ οὐκ ἂν τῶν καὶ μετρίως λογιζομένων ταύτας ἄν σοι παραινέσειε μάλιστα προαιρεῖσθαι τῶν πράξεων , τὰς ἀμφότερα φέρειν ἅμα δυναμένας , ὥσπερ καρπούς , ἡδονάς θ ὑπερβαλλούσας καὶ τιμὰς ἀνεξαλείπτους 0 ;
ἀπέχρη δ ἂν ἤδη μοι τὰ προειρημένα περὶ τούτων , εἰ μὴ παραλελοιπὼς ἦν τινα λόγον , οὐκ ἀμνημονήσας ἀλλ ὀκνήσας εἰπεῖν , ὃν ἤδη μοι δοκῶ δηλώσειν ·
οἶμαι γὰρ σοί τε συμφέρειν ἀκοῦσαι περὶ αὐτῶν , ἐμοί τε προσήκειν μετὰ παρρησίας  ὥσπερ εἴθισμαι  ποιεῖσθαι τοὺς λόγους .
αἰσθάνομαι γάρ σε διαβαλλόμενον ὑπὸ τῶν σοὶ μὲν φθονούντων , τὰς δὲ πόλεις τὰς αὑτῶν εἰθισμένων εἰς ταραχὰς καθιστάναι , καὶ τὴν εἰρήνην τὴν τοῖς ἄλλοις κοινὴν πόλεμον τοῖς αὑτῶν ἰδίοις εἶναι νομιζόντων , οἳ πάντων τῶν ἄλλων ἀμελήσαντες περὶ τῆς σῆς δυνάμεως λέγουσιν , ὡς οὐχ ὑπὲρ τῆς Ἑλλάδος ἀλλ ἐπὶ ταύτην αὐξάνεται , καὶ σὺ πολὺν χρόνον ἤδη πᾶσιν ἡμῖν ἐπιβουλεύεις , καὶ λόγῳ μὲν μέλλεις Μεσσηνίοις βοηθεῖν , ἐὰν τὰ περὶ Φωκεῖς διοικήσῃς , ἔργῳ δ ὑπὸ σαυτῷ ποιεῖσθαι Πελοπόννησον ·
ὑπάρχουσι δέ σοι Θετταλοὶ μὲν καὶ Θηβαῖοι καὶ πάντες οἱ τῆς Ἀμφικτυονίας μετέχοντες ἕτοιμοι συνακολουθεῖν , Ἀργεῖοι δὲ καὶ Μεσσήνιοι καὶ Μεγαλοπολῖται καὶ τῶν ἄλλων πολλοὶ συμπολεμεῖν καὶ ποιεῖν ἀναστάτους Λακεδαιμονίους ·
ἢν δὲ ταῦτα πράξῃς , ὡς καὶ τῶν ἄλλων Ἑλλήνων ῥᾳδίως κρατήσεις .
ταῦτα φλυαροῦντες καὶ φάσκοντες ἀκριβῶς εἰδέναι , καὶ ταχέως ἅπαντα τῷ λόγῳ καταστρεφόμενοι , πολλοὺς πείθουσι , καὶ μάλιστα μὲν τοὺς τῶν αὐτῶν κακῶν ἐπιθυμοῦντας ὧν περ οἱ λογοποιοῦντες , ἔπειτα καὶ τοὺς οὐδενὶ λογισμῷ χρωμένους ὑπὲρ τῶν κοινῶν , ἀλλὰ παντάπασιν ἀναισθήτως διακειμένους καὶ πολλὴν χάριν ἔχοντας τοῖς ὑπὲρ αὐτῶν φοβεῖσθαι καὶ δεδιέναι προσποιουμένοις , ἔτι δὲ τοὺς οὐκ ἀποδοκιμάζοντας τὸ δοκεῖν ἐπιβουλεύειν σε τοῖς Ἕλλησιν , ἀλλὰ τὴν αἰτίαν ταύτην ἀξίαν ἐπιθυμίας εἶναι νομίζοντας 0 .
οἳ τοσοῦτον ἀφεστᾶσι τοῦ νοῦν ἔχειν , ὥστ οὐκ ἴσασιν ὅτι τοῖς αὐτοῖς ἄν τις λόγοις χρώμενος τοὺς μὲν βλάψειε τοὺς δ ὠφελήσειεν .
οἷον καὶ νῦν , εἰ μέν τις φαίη τὸν τῆς Ἀσίας βασιλέα τοῖς Ἕλλησιν ἐπιβουλεύειν καὶ παρεσκευάσθαι στρατεύειν ἐφ ἡμᾶς , οὐδὲν ἂν λέγοι περὶ αὐτοῦ φλαῦρον , ἀλλ ἀνδρωδέστερον αὐτὸν καὶ πλέονος ἄξιον δοκεῖν εἶναι ποιήσειεν ·
εἰ δὲ τῶν ἀφ Ἡρακλέους τινὶ πεφυκότων , ὃς ἁπάσης κατέστη τῆς Ἑλλάδος εὐεργέτης , ἐπιφέροι τὴν αἰτίαν ταύτην , εἰς τὴν μεγίστην αἰσχύνην ἂν αὐτὸν καταστήσειεν .
τίς γὰρ οὐκ ἂν ἀγανακτήσειε καὶ μισήσειεν , εἰ φαίνοιτο τούτοις ἐπιβουλεύων ὑπὲρ ὧν ὁ πρόγονος αὐτοῦ προείλετο κινδυνεύειν , καὶ τὴν μὲν εὔνοιαν , ἣν ἐκεῖνος κατέλιπε τοῖς ἐξ ἑαυτοῦ γεγενημένοις , μὴ πειρῷτο διαφυλάττειν , ἀμελήσας δὲ τούτων ἐπονειδίστων ἐπιθυμοίη καὶ πονηρῶν πραγμάτων ;
ὧν ἐνθυμούμενον χρὴ μὴ περιορᾶν τοιαύτην φήμην σαυτῷ περιφυομένην , ἣν οἱ μὲν ἐχθροὶ περιθεῖναί σοι ζητοῦσι , τῶν δὲ φίλων οὐδεὶς ὅστις οὐκ ἂν ἀντειπεῖν ὑπὲρ σοῦ τολμήσειεν .
καίτοι περὶ τῶν σοι συμφερόντων ἐν ταῖς τούτων ἀμφοτέρων γνώμαις μάλιστ ἂν κατίδοις τὴν ἀλήθειαν .